নাজিয়াইং মসজিদ

নাজিয়াইং মসজিদ (চীনা: 纳家营清真寺; ফিনিন: Nàjiāyíng Qīngzhēnsì, শিয়াওএরজিং: مسجد ناجياينغ) চীনের ইউনান প্রদেশের ইউসি শহরের টংহাই কাউন্টিতে অবস্থিত একটি মসজিদ। ইতিহাস এই মসজিদটি মূলত ১৩৭০ সালে নির্মিত হয়। গত ৬০০ বছরের মধ্যে এটি একাধিকবার সম্প্রসারিত হয়েছে। ২০০৪ সালে মসজিদের একটি নতুন ভবন নির্মাণ করা হয়। ২০১৯ সালে মসজিদের একটি অংশকে সাংস্কৃতিক ঐতিহ্য হিসেবে স্বীকৃতি দেওয়া হয়। ২০২৩ সালের মে মাসে, কর্তৃপক্ষ যখন মসজিদের গম্বুজ ভেঙে ফেলার চেষ্টা করছিল, তখন স্থানীয়দের সঙ্গে পুলিশের সংঘর্ষ ঘটে। স্থাপত্য নতুন মসজিদ ভবনটি পাঁচতলা বিশিষ্ট এবং এতে রয়েছে চারটি মিনার ও একটি গম্বুজ। প্রার্থনাকক্ষের আয়তন প্রায় ১০,০০০ বর্গমিটার (১,১০,০০০ বর্গফুট)। মিনারগুলোর উচ্চতা ৭২.৪ মিটার (২৩৮ ফুট)। দ্বিতীয় তলায় ৩,০০০ জন উপাসক একসাথে নামাজ আদায় করতে পারেন। পুরাতন ভবনটি ঐতিহ্যবাহী চীনা স্থাপত্যশৈলীতে নির্মিত এবং বর্তমানে এটি নারীদের জন্য নির্ধারিত মসজিদ হিসেবে ব্যবহৃত হয়; এর ধারণক্ষমতা প্রায় ৮০০ জন। আরও দেখুন চীনে ইসলাম চীনের মসজিদের তালিকা তথ্যসূত্র